kardosdrur/scandi-wiki huggingface dataset:
Endopterygota

Endopterygota (fra oldgræsk endon 'indre' + pteron 'vinge' + latin -ota 'have'), også kendt som Holometabola, er en overorden af insekter inden for infraklassen Neoptera, der går gennem karakteristiske æg, larve, puppe og voksenstadier. De gennemgår en radikal metamorfose, hvor larve og voksenstadier adskiller sig betydeligt fra hinanden i deres struktur og adfærd. Dette kaldes holometabolisme eller fuldstændig forvandling (fuldstændig metamorfose).

Evolution
Endopterygoter udgør den mest forskelligartede insekt-superorden med over 1 million levende arter fordelt på 11 ordener, der indeholder insekter såsom sommerfugle, fluer, lopper, bier, myrer og biller.

Det tidligst kendte endopterygote fossil stammer fra Karbon-tiden.

Endopterygota er nogle gange opdelt i tre grupper: 
Neuropterida (Neuroptera, Megaloptera, Raphidioptera, Strepsiptera og Coleoptera)
Hymenopteroida (Hymenoptera) 
Panorpida (Siphonaptera, Diptera, Trichoptera og Lepidoptera og Mecoptera).

Molekylære analyser af arternes arvemasse (DNA) har klarlagt gruppens fylogeni, som vist i kladogrammet.

Beskrivelse

Endopterygota adskiller sig fra Exopterygota (insekter med ufuldstændig forvandling) ved den måde, hvorpå deres vinger udvikler sig. Endopterygota (bogstaveligt talt "indre vingede former") udvikler vinger inde i kroppen og gennemgår en omfattende metamorfose, der involverer et puppestadium. Exopterygota ("ydre bevingede former") gennemgår ikke et puppestadium, og efter klækning udvikler larven (kaldet en nymfe) gradvist vinger på ydersiden af sin krop. Trinvis vingeudvikling er imidlertid en egenskab, der er plesiomorfisk (findes i andre grupper), da den også kendes hos Odonata (guldsmede), som ikke tilhører Neoptera, men befinder sig på et mere basalt udviklingstrin blandt insekterne.

Referencer

Insekter
Brundidge

Brundidge er en by i den sydøstlige del af delstaten Alabama i USA. Byen har  indbyggere og ligger  70 kilometer sydøst for Alabamas hovedstad Montgomery i det amerikanske county Pike County.

Referencer

Ekstern henvisning 

 

Byer i Alabama
Tour des Alpes-Maritimes et du Var 2023

Tour des Alpes-Maritimes et du Var 2023 var den 55. udgave af det franske etapeløb Tour des Alpes-Maritimes et du Var. Cykelløbets tre etaper blev kørt fra 17. februar hvor det startede i Saint-Raphaël, til 19. februar 2023 hvor løbet sluttede i Vence. Løbet var en del UCI Europe Tour 2023. Det var første gang at det danske fusionshold  stillede til start i et løb.

s franske rytter Kévin Vauquelin vandt løbet samlet, efter at han på første etape havde erobret løbets førertrøje.

Etaperne

1. etape

2. etape

3. etape

Resultater

Samlede stilling

Bjergkonkurrencen

Pointkonkurrencen

Ungdomskonkurrencen

Holdkonkurrencen

Hold og ryttere

Danske ryttere 

* DNF = gennemførte ikke

Startliste

Referencer

Eksterne henvisninger 

 
 

2023
UCI Europe Tour 2023
Calera (Alabama)

Calera er en by i den centrale del af delstaten Alabama i USA. Byen har  indbyggere og ligger i de amerikanske counties Chilton County og Shelby County.

Referencer

Ekstern henvisning 

 

Byer i Alabama
Temenos AG

Temenos AG er en schweizisk virksomhed, der er specialiseret i virksomhedssoftware til banker og finansielle institutioner og med hovedkvarter i Geneve. Temenos blev etableret i 1993 og har været børsnoteret på Swiss stock exchange siden 2001.
De har 67 kontorer i 40 lande.

Referencer 

Softwarevirksomheder fra Schweiz
Etableret i 1993
Sărmaşu

Sărmașu (;) er en by i distriktet Mureș  i  Rumænien. 
Byen, der har  indbyggere, administrerer syv landsbyer: Balda (Báld), Larga (Lárga), Moruț (Marocháza), Sărmășel (Kissármás), Sărmășel-Gară (Bánffytanya), Titiana (Titiána) og Vișinelu (Csehtelke).
 Beliggenhed 
Sărmașu ligger omtrent midt i Transsylvanien, ved åen Pârâul de Câmpie på den Transylvanske slette (Câmpia Transilvaniei). Distriktets hovedstad Târgu Mureș ligger ca. 40 km mod sydøst.

Kilder og henvisninger

Byer i distriktet Mureș
Sângeorgiu de Pădure

Sângeorgiu de Pădure (litt. Sankt George på Heden  ungarsk udtale: [ˈɛrdøːsɛɲɟørɟ]; ) er en by i distrikte Mureș i  Transsylvanien, Rumænien.

Landsbyerne Bezid (Bözöd), Bezidu Nou (Bözödújfalu) og Loțu (Lóc) er administrativt en del af byen, der har  indbyggere.

Historie 

Den første skriftlige omtale af byen er bevaret i en pavelig tiendetildelingsliste fra 1333, hvor der nævnes en præst, "de Sancto Georgio'''", der betalte et beløb på 6 dinarer til nabostiftet. I 1347 nævnes en mand ved navn Erdő, greve af Székelys, og Erdős sønner af Erdőszentgyörgy. I 1442 skrives der om Anna Herepei, Erdős hustru af Erdewzenthgergh''.  Landsbyen var gods tilhørende Frans 1. Rákóczi, fyrste af Transsylvanien. Rédey-slottet blev bygget i 1647. I 1788 blev Péter Bodor født her. I 1818-1809 blev Rédey-slottet genopbygget. I 1913 var det officielle ungarske navn på landsbyen Erdőszentgyörgy. 

Dens rumænske navn var oprindeligt Erdeo-Sângeorgiu; i 1919 blev navnet ændret til Sîngeorgiul de Pădure, som senere blev ændret af de rumænske myndigheder til det nuværende officielle navn.

Efter  i 1918-19 og Trianon-traktaten i 1920 blev Sângeorgiu de Pădure en del af Rumænien og faldt i mellemkrigstiden ind under Mureș amtet. I 1940 tildelte   Nordsilvanien til Ungarn, og det blev holdt af Ungarn indtil 1944. Byen blev administreret af Sovjets myndigheder efter den 12. november 1944, og landsbyen kom sammen med resten af Nordsilvanien under rumænsk administration den 13. marts 1945 og blev officielt en del af Rumænien i 1947.

Kilder og henvisninger

Byer i distriktet Mureș
Iza (flod)

Iza er en venstre biflod til floden Tisa i det nordlige Rumænien. Den har sit udspring i Rodna-bjergene, og løber ud i Tisa nær byen Sighetu Marmației. Den passerer gennem kommunerne Săcel, Săliștea de Sus, Dragomirești, Bogdan Vodă, Șieu, Rozavlea, Strâmtura, Bârsana, Oncești, Vadu Izei og Sighetu Marmației. Dens afvandingsområde er på 1.293 km2.Iza er 80 km lang.

Bifloder 
Følgende floder er bifloder til floden Iza:

 Fra venstre: Valea Carelor, Bistrița, Bâleasa, Baicu, Slatina, Ieud, Gârbova Mare, Botiza, Sâlța, Slătioara, Valea Morii, Văleni, Mara, Șugău
 Fra højre: Valea Satului, Valea Muntelui, Valea Caselor, Valea Porcului, Rona

Referencer 

Vandløb i Rumænien
Henning Schwartz

Henning Christian Holm Schwartz (født 10. oktober 1922 i Skive Landsogn) er en tidligere dansk modstandsmand og civilingeniør.

Henning Schwartz er søn af Johannes Schwartz og Kristiane Holm. Han blev matematisk student fra Struer Statsgymnasium i 1942 og bygningsingeniør fra Polyteknisk Læreanstalt i 1947. Han arbejdede med olieefterforskning og -udvinding for Shell International Petroleum Company i Venezuela 1947-1960 og var afdelingschef i Dansk Shell fra 1960, først som tegnestuechef og senere som landechef for oplagring og distribution af olieprodukter. Han var i 1981-1982 udstationeret i Mombasa, Kenya før han gik på pension 1982.

Schwartz blev 9. juni 1956 gift med Jytte Schierbeck (død 2015) som han havde mødt i studietiden i København. De har tre børn.

Modstandsarbejde 
Medlem af modstandsgruppen "Holger danske " (En af de få overlevende fra hd4). Fra oktober 1943-17 maj 1944 angivet af stikker fra egen gruppe, derefter anholdt med senere henrettede gruppekammerart Erik Nyemann. Overført til Dagmarhus i København. Flygtede fra Gestapo ved Kongens Nytorv. Kom til Sverige hvor han blev til til krigens afslutning. 

Hans arbejde i modstandsbevægelsen bestod bl.a. af:
 Almen illegal aktivitet
 Likvidering
 Deltog i Militærgruppe (Holger Danskes llll gruppe fra gasværkvej)
Sabotage

Nævnt i disse bøger:

Referencer 

Ingeniører fra Danmark
Modstandsfolk fra Danmark
Ejler Borch (modstandsmand)

Modstandsmand, Maskinmester.

Født 6.12.1925 (97 år) 

Medlem af ( BOPA  Afsnit 8M, Kompagni Ib) fra 1944-1945

Dæknavn (Thor) 

Modstandsarbejde:

Militærgruppe

- Skudøvelser ved Ejby mose

- Våbenbesidelse (Madsen maskinpistol)

Sabotage 

- Deltog blandt andet i Bopa´s sabotageaktion mod Cheminovas afdeling i Mørkhøj 14. februar 1945.

- Deltog i sabotageaktionen mod Tankstelle, Vanløse, København, den 16. februar 1945.

- Deltog i sabotageaktionen mod Always i Boyesgade 8, København, den 27. marts 1945.

Modstandsfolk fra Danmark
Jens-Kristian Lütken

Jens-Kristian Lütken (født 10. december 1981 i Viborg) er en dansk politiker fra Venstre. Siden marts 2022 har han været beskæftigelses- og integrationsborgmester i København.

Baggrund 

Lütken blev i 2015 cand.scient.pol. fra Aarhus Universitet.

Politisk karriere 

Lütken blev valgt ind i Københavns Borgerrepræsentation i 2013. Han var gruppeformand for Venstre på Københavns Rådhus, indtil han i marts 2022 afløste partifællen Cecilia Lonning-Skovgaard som beskæftigelses- og integrationsborgmester, da denne trådte tilbage fra posten i utide efter at have modtaget kraftig kritik af sin ledelsesstil. Indtil udnævnelsen som borgmester var Lütken folketingskandidat for Venstre i Vesterbrokredsen i Københavns Storkreds. Ved folketingsvalget 2019 fik han 257 stemmer.

I 2017 blev Lütken næstformand i Europabevægelsen, og 1. oktober 2022 afløste han Stine Bosse på posten som foreningens landsformand.

Kilder 

Medlemmer af Københavns Borgerrepræsentation i 2000-tallet
Borgmestre i København
Borgmestre fra Venstre
Personer fra Viborg
Ungheni (Mureș)

Ungheni ( ungarsk udtale: [ˈɲaːraːttøːttøː]; ) er en by i  distriktet Mureș  i Transsylvanien, Rumænien. Byen har  indbyggere. Indtil 1925 var dens rumænske navn Nirașteu.

Byen administrerer seks landsbyer:
 Cerghid (Nagycserged)
 Cerghizel (Kiscserged)
 Morești (Malomfalva)
 Recea (Recsa)
 Șăușa (Sóspatak)
 Vidrasău (Vidrátszeg)

Sted
Ungheni ligger 10,6 km fra distriktshovedstaden Târgu Mureș, 42,2 km fra Reghin og 99,6 km  fra Cluj-Napoca. Târgu Mureș Internationale Lufthavn ligger i Vidrasău, 14 km sydvest for Târgu Mureș. Europavej E60 går gennem byen.

Historie 

Arkæologiske fund vidner om bebyggelse i området siden Palæolitikum og Bronzealderen. Landsbyen blev første gang nævnt i et dokument i 1264 under navnet Naradtew; på det tidspunkt hørte landsbyen til Kongeriget Ungarn. I 1601 blev Ungheni brændt ned af den østrigske general Giorgio Bastas tropper. Stedet blev også ødelagt under sammenstødene under revolutionen i 1848/1849.

Efter 1. verdenskrig blev Ungheni - ligesom resten af Transsylvanien - en del af Rumænien. Som følge af Wienerdiktatet blev stedet igen en del af Ungarn fra 1940 til 1944, på trods af det rumænske flertal, og i denne periode lå den direkte på den ungarnsk-rumænske grænse.

Kilder og henvisninger

Byer i distriktet Mureș
Rubine

Rubine er en belgisk tegneserie med manuskript af Mythic og tegninger af Natachas tegner François Walthéry sammen med Dragan de Lazare (nr. 1-8), Boyan (nr. 9-10) og Bruno Di Sano (fra nr. 11).

Rubine Killarney er en amerikansk politikvinde, der involveres i en række kriminalsager. Pr. 1. december 2023 er der 15 album på fransk og dansk. I Danmark udgav Egmont Serieforlaget de første 3 album (nummererede) samt et hæfte med den 8. historie (nr. 5 i serien tempo). Siden 2011 har Forlaget Zoom udgivet/genudgivet alle 15 album i serien. Album 11 og 12 er én hstorie.

Oversigt 
Egmonts udgaver er nummererede.

Kilder 
 Rubine på bibliotek.dk
 Rubine på minetegneserier.no
 Rubine på comics.org
 Rubine på bedetheque.com

Tegneseriefigurer
Tegneserier fra Belgien
Kevin Yakob

Kevin Enkido Yakob (født 10. oktober 2000 i Göteborg) er en svensk (med irakisk baggrund) fodboldspiller, der spiller for danske AGF, hvortil han skiftede fra IFK Göteborg i august 2022.

Karriere

Ungdom 
Yakobs forældre stammer fra Irak, men han er født i Göteborg. Her begyndte han at spille i Assyriska BK, hvorfra han i en alder af ni år kom ind på IFK Göteborgs ungdomsakademi i 2010, hvor han spillede to år. I 2012 skiftede han til Angered MBIK i udkanten af Göteborg, hvor han spillede de følgende tre år. Som 15-årig skiftede han til BK Häcken, hvor han spillede de følgende år.

BK Häcken 
I oktober 2018 fik Yakob som 18-årig debut i Allsvenskan i en kamp, hvor han oven i købet scorede et mål. Uheldigvis pådrog han sig snart derefter en alvorlig knæskade, der holdt ham ude næsten et år. I sommeren 2020 blev han udlejet  til Utsiktens BK i den næstbedste række, inden han i sommeren 2021 skiftede til IFK Göteborg.

IFK Göteborg 
Hos IFK fik Yakob for alvor sit gennembrud, da det i hans første sæson blev til 53 førsteholdskampe, deraf 38 kampe i Allsvenskan, hvor han scorede seks mål.

AGF 
I august 2022 købte AGF ham til førsteholdet i den danske superliga, hvor han var tænkt som afløser for Albert Grønbæk, der netop var blevet solgt. Han fik en femårig kontrakt med den aarhusianske klub. Han debuterede 1. september samme år i en pokalkamp mod Vatanspor, som AGF vandt 8-0, og Yakob lavede her tre målgivende afleveringer og scorede en enkelt gang. Han fik superligadebut nogle dage senere, da AGF tabte til FC Nordsjælland, og nogle uger senere scorede han sit første mål i Superligaen i en kamp mod AaB, hvor AGF vandt 3-1.

Landshold 
I 2018 debuterede Yakob på Sveriges U/18-landshold, og i sin anden kamp på holdet scorede han sit første landsholdsmål.

Da han har irakiske rødder, fik han i 2022 henvendelser fra det irakiske fodboldforbund om at stille op for , hvilket han overvejede, da han ikke de senere år havde hørt fra det svenske fodboldforbund. I juni 2023 blev han udtaget til Iraks A-landshold, og han debuterede 16. juni i en venskabskamp mod . Han var med fra start, men blev skadet i midten af første halvleg og måtte udgå.

Referencer

Eksterne henvisninger 

 

Fodboldspillere fra Sverige
Fodboldspillere fra Irak
Fodboldspillere fra IFK Göteborg
Fodboldspillere fra BK Häcken
Fodboldspillere fra AGF
Liz Cheney

Elizabeth Lynne Cheney (født 28. juli 1966) er en amerikansk advokat og politiker. Hun var medlem af Repræsentanternes Hus i USA for Wyoming fra 2017 til 2023. Hun var formand for House Republican Conference, den tredjehøjeste position i den republikanske gruppe i Repræsentanternes Hus, fra 2019 til 2021.

Cheney er den ældste datter af den tidligere vicepræsident Dick Cheney og andendame Lynne Cheney. Hun har haft flere stillinger i det amerikanske udenrigsministerium under George W. Bushs regering, bl.a. som vicestatssekretær for nærøstlige anliggender og som koordinator for bredere initiativer i Mellemøsten og Nordafrika. Hun støttede et regimeskift i Iran, mens hun var formand for Iran Syria Policy and Operations Group sammen med Elliott Abrams. I 2009 grundlagde Cheney og Bill Kristol Keep America Safe, en nonprofitorganisation, der beskæftiger sig med nationale sikkerhedsspørgsmål, og som støttede Bush-Cheney-administrationens holdninger. Hun var kandidat til valget til det amerikanske senat i Wyoming i 2014, hvor hun udfordrede den dengang siddende senator Mike Enzi, inden hun trak sig fra valget. I Repræsentanternes Hus havde hun samme mandat, som hendes far havde fra 1979 til 1989.

Cheney betragtes som en førende ideologisk konservativ i Bush-Cheney-æraens tradition og en repræsentant for det republikanske establishment, Cheney er neokonservativ, kendt for sit fokus på national sikkerhed, støtte til det amerikanske militær, en pro-business holdning, høgeagtige udenrigspolitiske synspunkter og finanspolitisk og social konservatisme. Hun anses for at være en af lederne af det republikanske partis neokonservative fløj og var kritisk over for Donald Trumps udenrigspolitik, men stemte samtidig standhaftigt for Trumps overordnede dagsorden.

Cheney støttede rigsretssagen mod Donald Trump i 2021 for hans rolle i stormen på United States Capitol 2021. På grund af hendes holdning til stormen på Capitol, hendes støtte til rigsretssagen og modstand mod Trumps falske historie om et stjålet valg forsøgte medlemmer af Freedom Caucus i House Republican Conference, der støtter Trump, at fjerne hende fra partiledelsen i februar 2021. Det forsøg mislykkedes, og Cheney forblev konferenceformand indtil midten af maj, hvor pro-Trump-medlemmer af Repræsentanternes Hus igen pressede på for at få hende fjernet. Med husets mindretalsleder Kevin McCarthys støtte blev Cheney fjernet fra sin post. I juli 2021 udpegede formand Nancy Pelosi Cheney til husets udvalg om angrebet den 6. januar. To måneder senere blev hun næstformand for udvalget.

Den 16. august 2022 tabte Cheney Wyomings republikanske primærvalg om opstilling til Repræsentanternes Hus til Harriet Hageman, der blev støttet af Trump, i et jordskredsvalg, idet hun kun fik 28,9 % af stemmerne Hendes mandatperiode udløb den 3. januar 2023. Cheney har sagt, at hun har til hensigt at være "lederen, en af lederne, i en kamp for at hjælpe med at genoprette vores parti", og at hun måske er interesseret i at stille op til præsidentvalget.

Referencer 

Medlemmer af Repræsentanternes Hus i USA
Medlemmer af USA's kongres for det republikanske parti
Qatars Grand Prix

Qatars Grand Prix er et Formel 1-løb, som bliver kørt på Lusail International Circuit i byen Lusail, Qatar. Løbet blev kørt for første gang i 2021.

Historie 
Efter at Australiens Grand Prix 2021 blev aflyst som resultat af COVID-19 restriktioner, blev det valgt at der ville holdes et grand prix i Qatar som erstatning. Som del af erstatningen, blev det også aftalt at Formel 1 fra 2023 sæsonen ville lave en 10-årig kontrakt om at køre i Qatar.

Vindere af Qatars Grand Prix

Referencer

Eksterne henvisninger 

Formel 1-løb
South Bend

South Bend er administrationsby i St. Joseph County i Indiana, USA. Byen ligger ved floden St. Joseph River tæt ved flodens sydligste punkt, hvilket har givet byen dens navn (South Bend betyder "sydlige bøjning eller bue"). Ved folketællingen i 2020 havde byen 103.453 indbyggere, og det er den fjerdestørste by i Indiana. Det samlede storbyområde "South Bend–Mishawaka metropolitan area" havde 324.501 indbyggere i 2020. Byen ligger lige syd for Indianas grænse til Michigan. 

Området blev bosat i begyndelsen af det 19. århundrede af pelshandlere og blev fik af by i 1865. St. Joseph-floden prægede South Bends økonomi op gennem midten af det 20. århundrede. Adgangen til floden hjalp den tunge industrielle udvikling, som f.eks. Studebaker Corporation, Oliver Chilled Plow Company og andre store virksomheder.

Indbyggertallet i South Bend faldt efter 1960, hvor det toppede med 132.445 indbyggere. Dette skyldtes hovedsagelig migration til forstæderne samt nedgangen for Studebaker og andre tunge industrier. I dag er de største industrier i South Bend sundhedspleje, uddannelse, små virksomheder og turisme. Blandt de resterende store virksomheder i området er Crowe, Honeywell og AM General. Byens økonomi og kultur er påvirket af det nærliggende University of Notre Dame.

I 2010'erne begyndte byens befolkningstal at stige for første gang i næsten 50 år. Den gamle Studebaker-fabrik og det omkringliggende område, der nu kaldes Ignition Park, er ved at blive ombygget til et teknologicenter for at tiltrække ny industri.

Byen blev omtalt i forbindelse med den tidligere borgmester Pete Buttigieg, der var kandidat ved det demokratiske partis primærvalg forud for præsidentvalget i 2020 og nuværende transportminister i Bidens regering.

Referencer 

Byer i Indiana
Flipper (film fra 1963)

Flipper er en amerikansk eventyrfilm fra 1963 skrevet af Arthur Weiss baseret på en historie af Ricou Browning og Jack Cowden. Filmen er produceret af Ivan Tors og instrueret af James B. Clark og handler om en 12-årig dreng, der bor sammen med sine forældre i Florida Keys, og som bliver ven med en såret vild delfin. Drengen og delfinen bliver uadskillelige og overvinder til sidst bekymringerne hos drengens fiskerfar.

Udgivet af Metro-Goldwyn-Mayer den 14. august 1963 introducerede filmen den populære sang Flipper af Dunham og Henry Vars og inspirerede den efterfølgende tv-serie af samme navn (1964-1967). Filmen blev genindspillet i 1996 som Flipper.

Kilder og henvisninger
  

Amerikanske film fra 1963
Eventyrfilm fra USA
Familiefilm fra USA
Flipper (film fra 1996)

Flipper er en amerikansk eventyrfilm fra 1996 og en genindspilning af filmen af samme navn fra 1963 (som havde dannet grundlag for en tv-serie, der kørte fra 1964 til 1967).

Filmen er skrevet og instrueret af Alan Shapiro og har Elijah Wood i hovedrollen som Sandy Ricks, en dreng, der skal tilbringe sommeren med sin onkel Porter (Paul Hogan), som bor på Floridas guldkyst. Selvom han forventer at få en kedelig sommer, støder han på en delfin, som han navngiver Flipper, og som han danner et venskab med.

Filmen er ikke relateret til tv-serien af samme navn fra 1995-2000, der også var en genindspilning af filmen fra 1963 og tv-serien fra 1964. I stedet for Metro-Goldwyn-Mayer, et produktionsselskab for Flipper-franchisen, distribueres denne film af Universal Pictures.

Kilder og henvisninger 

 

Amerikanske film fra 1996
Familiefilm fra USA
Eventyrfilm fra USA
Bicaz

Bicaz () er en by i distriktet Neamț i Vest Moldavien, Rumænien beliggende i de Østlige Karpater nær sammenløbet af floderne  Bicaz og Bistrița og nær Bicaz-søen, en kunstig sø dannet af Bicaz-dæmningen på Bistrița-floden. Bicaz var indtil 1918  en grænseby. Byen har  indbyggere, og administrerer seks landsbyer: Capșa, Dodeni, Izvoru Alb, Izvoru Muntelui, Potoci og Secu.

Turisme
Byen ligger i nærheden af to vigtige turistmål i Rumænien: Ceahlău-massivet (12 km mod nord) og Nationalparken  Cheile Bicazului-Hășmaș og Bicazkløften (25 km mod vest). Den imponerende Bicaz-dæmning, der blev bygget på floden Bistrița i 1950'erne (en af de største i Rumænien) og den deraf opståede Bicaz-søen er også populære turistattraktioner. Durău, det eneste skisportssted i Ceahlău-massivet, ligger ca. 30 km mod nord.

Galleri

Kilder og henvisninger
  
Byer i distriktet Neamț
Izvorul Muntelui-søen

Izvorul Muntelui-søen, også kendt som Bicaz-søen, er den største kunstige sø i Rumænien. Den blev skabt af en dæmning bygget over floden Bistrița. Dæmningen ligger få kilometer nord for byen Bicaz.

Dæmningen blev bygget mellem 1950 og 1960 og bruges til at generere vandkraft ved vandkraftværket Bicaz-Stejaru. Den har en højde på 127 meter, en længde på 435 m og en maksimal bredde på 119 m. Søen har en længde på 40 km, et areal på 31 km² og et maksimalt volumen på 1.250 milliarder m³.

Søen er et turistmål i regionen, især om sommeren, når besøgende tager færgen fra havnen i Bicaz for en kort tur på søen og for at se Ceahlău-massivet på vestkysten.

I 1960'erne og 1970'erne var der regelmæssig færgeforbindelse mellem Bicaz og landsbyerne ved søbredden.

Ved Potoci, et par kilometer nord for byen Bicaz, er der et biologisk forskningsanlæg, udstyret med en lille undervandsbåd, der bruges til undervandsudforskning. Anlægget blev besøgt af havbiologen Jacques-Yves Cousteau i 1984.

Søer i Rumænien
St. Joseph River (Lake Michigan)

St. Joseph River (lokalt kendt som St. Joe) er en amerikansk flod med udløb i søen Lake Michigan. Den er 332 km lang og løber generelt i vestlig retning gennem det sydlige Michigan og det nordlige Indiana til sit udløb på søens sydøstlige bred. Den afvander primært et landligt landbrugsområde i Michigan-søens afvandingsområde. Den var vigtig for de indfødte amerikanere og bidrog i høj grad til kolonitidens udforskning, bosættelse og administration af Ny Frankrig og det spirende USA som en kanorute mellem Lake Michigan og Mississippiflodens afvandingsområde.

Referencer 

Vandløb i Michigan
Vandløb i Indiana